Source: https://www.edilex.fi/eduskunnan_viikko/2006_19.html
Timestamp: 2019-09-17 12:26:42+00:00
Document Index: 7890759

Matched Legal Cases: ['kko ', 'kko ', 'kko ', 'kko ', 'kko ', 'kko ']

Vuosi 2006, viikko 19 | Eduskunnan viikko | Virallistieto | EDILEX
Vuosi 2006, viikko 19
Eduskunnan viikko 19/2006
HE 19/2006 vp, StVM 10/2006 vp
VaVM 4/2006 vp - VNS 2/2006 vp Valtioneuvoston selonteko valtiontalouden kehyksistä vuosille 2007-2011
Valtioneuvoston hyväksymät valtiontalouden menokehykset ovat 30 211 miljoonaa euroa vuodelle 2007, 31 013 miljoonaa euroa vuodelle 2008, 30 980 miljoonaa euroa vuodelle 2009, 31 004 miljoonaa euroa vuodelle 2010 ja 31 020 miljoonaa euroa vuodelle 2011. Jakamattomaksi varaukseksi vuodelle 2007 jää 139 miljoonaa euroa ja vuosille 2008-2011 kullekin 300 miljoonaa euroa.
Vuosien 2008-2011 menotaso perustuu nykyisen hallituksen tekemiin päätöksiin, mutta vasta seuraava hallitus määrittelee tulevan hallituskauden määrärahojen tason ja painopisteet.
Valtiovarainvaliokunta ehdotti että eduskunta lähettäisi mietinnön valtioneuvostolle tiedoksi ja tarpeellisia toimenpiteitä varten. (Valiokuntaneuvos Hellevi Ikävalko, 432 2100)
Mietintöön sisältyy edustajien Jari Koskinen/kok, Pekka Kuosmanen/ kok, Tuija Nurmi/kok, Irja Tulonen/ kok, Kimmo Sasi/kok, Kari Uotila/ vas, Iivo Polvi/vas, Bjarne Kallis/kd ja Anni Sinnemäki/vihr vastalauseet.
LiVM 9/2006 vp - HE 40/2006 vp Hallituksen esitys laeiksi Merenkulkulaitoksesta annetun lain sekä öljysuojarahastosta annetun lain 5 §:n muuttamisesta
Merenkulkulaitoksesta annettua lakia muutetaan siten, että Merenkulkulaitoksen jako keskushallintoon ja aluehallintoon poistetaan. Laista poistetaan maininnat keskus- ja aluehallinnosta sekä merenkulkupiireistä.
MmVM 3/2006 vp - HE 71/2005 vp Hallituksen esitys lannoitevalmistelaiksi
Esityksessä ehdotetaan säädettäväksi uusi lannoitevalmistelaki, jolla kumottaisiin vuonna 1993 annettu lannoitelaki. Esityksen tarkoituksena on uudistaa, yhdenmukaistaa ja selventää lannoitevalmisteita koskeva lainsäädäntö, ottaen huomioon kansalliset kehittämistavoitteet ja käytännössä esiin tulleet muutostarpeet.
TaVM 6/2006 vp - HE 6/2006 vp Hallituksen esitys laeiksi arvopaperimarkkinalain, kauppakamarilain ja Rahoitustarkastuksesta annetun lain muuttamisesta
Esityksellä saatetaan kansallisesti voimaan direktiivi julkisista ostotarjouksista. Direktiivistä johtuvien muutosten lisäksi arvopaperimarkkinalain säännöksiin ehdotetaan tehtäväksi kansallisista tarpeista johtuvia muutoksia, joiden vuoksi arvopaperimarkkinalain 6 luvun säännökset julkisesta ostotarjouksesta uudistetaan kokonaisuudessaan. Mainitussa luvussa ehdotetaan säädettäväksi julkisesta vapaaehtoisesta ostotarjouksesta sekä pakollisesta ostotarjouksesta. Lakiin ehdotetaan lisättäväksi säännökset myös Keskuskauppakamarin yrityskauppalautakunnasta.
TyVM 3/2006 vp - HE 46/2006 vp Hallituksen esitys laiksi eräiden Euroopan unionin jäsenvaltioiden kansalaisten työntekoa koskevien tietojen rekisteröinnistä, ulkomaalaislain 85 §:n muuttamisesta sekä ulkomaalaisrekisteristä annetun lain 5 ja 7 §:n muuttamisesta
Esityksessä ehdotetaan säädettäväksi laki eräiden Euroopan unionin kansalaisten työn-tekoa koskevien tietojen rekisteröinnistä. Esitys liittyy tavoitteeseen parantaa Suomen ja muiden Euroopan unionin maiden välillä liikkuvan työvoiman tilastointia ja seurantaa Tšekin, Viron, Latvian, Liettuan, Unkarin, Puolan, Slovenian ja Slovakian kansalaisten ansiotyön edellytyksistä annetun lain soveltamisen päättyessä huhtikuun 2006 lopussa.
Työntekoa koskevien tietojen rekisteröiminen parantaisi mahdollisuuksia työvoiman liikkuvuuden tilastointiin. Tilastot ovat tarpeen työmarkkinoiden toiminnan ja lyhytaikaisen työvoimamuuton seuraamiseksi
Tiistaina 9.5.2006
LA 29/2006 vp (Jyrki Kasvi /vihr ym.)
LA 34/2006 vp (Lauri Oinonen /kesk)
LA 37/2006 vp (Markus Mustajärvi/ vas ym.)
Laki tuloverolain 72 a §:n muuttamisesta
LA 40/2006 vp (Mikko Kuoppa/vas ym.)
Laki metsästyslain 14 §:n muuttamisesta
LA 36/2006 vp (Matti Kangas /vas ym.)
LA 39/2006 vp (Hannu Hoskonen/ kesk ym.)
LA 24/2006 vp (Paula Risikko /kok)
VNS 6/2005 vp, UaVM 2/2006 vp (mietintöön sisältyy kolme vastalausetta)
U 20/2006 vp ehdotuksesta parlamentin ja neuvoston asetukseksi (uudistettu tullikoodeksi)
U 21/2006 vp ehdotuksesta parlamentin ja neuvoston päätökseksi (e-tullipäätös)
U 22/2006 vp ehdotuksesta neuvoston direktiiviksi (matkatavaradirektiivin muuttaminen)
U 23/2006 vp ehdotuksesta Euroopan parlamentin ja neuvoston asetukseksi (sosiaaliturvajärjestelmien yhteensovittaminen)